《燕子矶荅蔡子木同用云字》
明代·皇甫汸

何处堪张组，江心一为君。岸回淮望树，帆带楚来云。

浮迹沧波逝，同心芳草芬。临流无惜醉，此地易离群。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。